31978R1423
L 171/19
JURNALUL OFÍCIAL AL UNIUNII EUROPENE
REGULAMENTUL (CEE) NR. 1423/78 AL CONSILIULUI
din 20 iunie 1978
de modificare a Regulamentului (CEE) nr. 2759/75 privind organizarea comună a piețelor în sectorul cărnii de porc
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 43,
având în vedere propunerea Comisiei,
având în vedere avizul Adunării parlamentare (1),
întrucât articolul 5 alineatul (1) din Regulamentul (CEE) nr. 2759/75 al Consiliului din 29 octombrie 1975 privind organizarea comună a piețelor în sectorul cărnii de porc (2), modificat de Regulamentul (CEE) nr. 367/76 (3), prevede că prețul de cumpărare la intervenție pentru porcul sacrificat de calitate tip nu poate să fie mai mare de 92 %, nici mai mic de 85 % din prețul de bază;
întrucât, ținând seama de variațiile sensibile ale costurilor de producție a carcaselor de porc din ultimii ani de pe piața comunitară și mondială, este indicată mărirea marjei de stabilire a prețurilor de cumpărare la intervenție pentru porcul sacrificat,
ADOPTĂ PREZENTUL REGULAMENT:
Articolul 1
Articolul 5 alineatul (1) din Regulamentul (CEE) nr. 2759/75 se înlocuiește cu următorul text:
„(1) Prețul de cumpărare pentru porcul sacrificat de calitate tip nu poate să fie mai mare de 92 %, nici mai mic de 78 % din prețul de bază.”
Articolul 2
Prezentul regulament intră în vigoare la 1 iulie 1978.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 20 iunie 1978.